Segwi l-festa permezz ta' Radju Trini Terġa' tinbena n-niċċa tad-Duluri tax-xatt Il-membri tal-Għaqda Storika Kulturali Marsa ħadmu bis-sħiħ biex ġiet salvata parti mill- patrimonju reliġjuż tal-Marsa. Qed nirreferi għan-niċċa u l-istatwa antika u artistika ta' Marija Addolorata magħrufa bħala Il-Pietà. Hija msejħa hekk għaliex għandha fi ħdanha lil Sidna Ġesti Kristu mejjet bħalma hija l-Pietà ta' Michelangelo fil-Vatikan. L-istatwa kienet inħadmet mill-iskultur is-Sur Carmelo Zammitlli twieled iż-Żurrieq fl-1850 u skolpa diversi statwi fil-ġebla Maltija. Hu miet fl-1919. Għall-bidu, l-istatwa tad-Duluri kienet fil-ġenb fuq pedestall ma' bini qadim u kienu l-ħaddiema tax-xatt u oħrajn li bnewlha niċċa kbira. Din iżda kellha titneħħa meta sar xogħol tal-kumpanija tal- MOBC minħabba xi bini ta' tankijiet u ma reġgħetx tqiegħdet f'postha meta tlesta x-xogħol. Kien fuq l-inizjattiva tal-Għaqda Storika u Kulturali Marsa li wara ħafna laqgħat mal- Enemalta u bl-għajnuna tal-Kunsill tal-Marsa rnexxielhom mhux biss li tinstab l-istatwa imma anki li terġa' tinbena n-niċċa għaliha. Għal din ir- raġuni, in-niċċa kellu jinstabilha post alternattiv u wara li ħarġu l-permessi tpoġġiet fi nħawi tal- Menqa taħt il-ħajt tal-ġnien Spencer f'Moll il- Ħatab. L-istatwa kellu jsirilha restawr mis-Sur Sergio Gauci li tħallas mill-Għaqda Storika u Kulturali Marsa waqt li l-Enemalta ħallset għall-bini tan-niċċa li tlestiet f'Jannar 2018. Huwa ta' sodistazzjon għal dawk kollha li jinteressahom u jħobbu dak kollu li huwa Marsi li n-niċċa tad- Duluri sabet postha mill-ġdid fl-inħawi tax-xatt. Din issa qed titgawda minn kulħadd filwaqt li tkompli tikber id-devozzjoni lejn ix-xbieha tad- Duluri. Nifraħ lilll-Għaqda Storika u Kulturali Marsa u nagħmlilha kuraġġ biex issir aktar ħidma sabiex insalvaw iżjed il-patrimonju Marsi